ORDENANÇA FISCAL NUM. 4








Reguladora de l’IMPOST SOBRE L’INCREMENT DEL VALOR DELS TERRENYS DE NATURALESA URBANA.











Article 1.- Fonament legal.





A l’empara de l’article 106 en relació als 4.b) i 5.E.C) de la Llei 7/1985 de 2 d’abril, Reguladora de les Bases de Règim Local i els articles 6.1 i 8.1.a) de la Llei 8/1987 de 15 d’abril, Municipal i de Règim Local de Catalunya, seguint el que disposen els articles 15 al 19 i d’acord amb els articles 105 a 111 de la Llei 39/1988 de 29 de desembre, Reguladora de les Hisendes Locals, es regula l’aplicació de l’impost sobre l’increment del valor dels terrenys de naturalesa urbana.





Article 2.- Fet imposable.





1.- Constitueix el fet imposable de l’impost l’increment del valor dels terrenys de naturalesa urbana que es manifesti com a conseqüència de la transmissió de la propietat  dels mateixos per a qualsevol títol o sobre els que es constitueixi o transmeti qualsevol dret real de gaudi limitatiu del domini.





2.- El títol a que fa referència l’apartat anterior podrà consistir, entre altres, en:


a) Negoci jurídic “mortis causa”.


b) Declaració formal d’hereus “ab intestato”.


c) Negoci jurídic “inter vius”, tant amb caràcter onerós com gratuït.


d) Alienació en subhasta pública.


e) Expropiació forçosa.





3.- Tindran la consideració de terrenys de naturalesa urbana aquells que la tinguin a efectes de l’Impost sobre Béns Immobles.





Article 3.- No subjecció.





No estarà subjecte a l’impost l’increment de valor que experimentin els terrenys que tinguin la consideració de rústecs a efectes de l’Impost sobre Béns Immobles.











Article 4.- Subjecte passiu.





Tindran la consideració de subjectes passius de l’impost:


En les transmissions de terrenys o en la constitució o transmissió de drets reals de gaudi limitatius del domini:


A títol lucratiu, l’adquirent del terreny o la persona a favor de la que es constitueixi o transmeti el corresponent dret real, o


b) A títol onerós, el transmitent del terreny o la persona que constitueixi o transmeti el corresponent dret real.





Article 5.- Exempcions objectives.





Estan exemptes de l’impost els increments de valor que per llei es manifestin com a conseqüència dels següents actes:


a) Les aportacions de béns i drets realitzats pels cònjuges a la societat conjugal, les adjudicacions que, com a pagament de les aportacions, es facin als cònjuges i les transmissions que es facin als cònjuges com a pagaments dels seus havers comuns.


b) La constitució i transmissió de qualsevol dret de servitud.


c) Les transmissions de béns immobles entre cònjuges o a favor dels fills, com a conseqüència del compliment de sentències en els supòsits de nul·litat, separació o divorci matrimonial.





Article 6.- Exempcions subjectives.





Estan exemptes de l’impost d’increment de valor quan l’obligació de satisfer-lo recaigui en les següents persones o Ens:





a) L’Estat, la Generalitat de Catalunya i les Ens Locals a la que pertanyi el municipi, així com els seus respectius Organismes Autònoms de caràcter administratiu.


b) El municipi de l’imposició i demés Ens Locals integrades o en que s’integri el municipi i els seus respectius Organismes autònoms de caràcter administratiu.


c) Les institucions que tinguin la qualificació de benèfiques o benèfico-docents.


d) Les Entitats gestores de la Seguretat Social i de Mutualitats i Germandats constituïdes conforme al que preveu la Llei 33/1984 de 2 d’agost.


e) Les persones o entitats a favor de les que s’hagi reconegut l’exempció per Tractats o Convenis Internacionals.


f) Els titulars de concessions administratives revertibles respecte als terrenys afectes a les mateixes.














Article 7.- Base Imposable.





1.- La base imposable de l’impost està constituïda per l’increment real del valor dels terrenys de naturalesa urbana que es manifesti en el moment de la meritació i que s’hagi produït en un període màxim de vint anys.


2.- Per a determinar l’import de l’increment s’aplicarà sobre el valor del terreny en el moment de la meritació, el percentatge que li correspongui en funció del número d’anys en els que s’hagués generat l’esmentat increment.


Sobre l’increment de valor resultants del càlcul no es practicarà cap disminució ni per contribucions especials, ni per a millores permanents ni per a correccions monetàries ni per cap altre concepte.


3.- El percentatge esmentat serà aquell que resulti de multiplicar el número d’anys pel percentatge anual següent:


a) Pels increments de valor generats en un període de temps comprés entre un i cinc anys, el 2’60%.


b) Pels increments de valor generats en un període de temps fins a deu anys de 2’60%.


c) Pels increments de valor generats en un període de temps fins a quinze anys el 2’60%.


d) Pels increments de valor generats en un període de temps fins a vint anys el 2’60%.





Aquest import que resulti no podrà ser superior a l’increment real del valor experimentat pel terreny de que es tracti.





Article 8.- Període de generació de l’increment de valor.





A efectes de determinar el període de temps en que es generi l’increment de valor es tindrà en consideració únicament els anys sencers transcorreguts entre la data de l’anterior adquisició del terreny, o de la constitució o transmissió anterior d’un dret real de gaudi limitatiu de domini, i la producció del fet imposable d’impost, sense considerar les fraccions d’any.


En cap cas el període de generació de l’impost podrà ser inferior a un any.





Article 9.- Valor del terreny en el moment de la meritació.





1.- En la transmissió de la propietat del terreny, per qualsevol títol o negoci jurídic, es considerarà com a valor del terreny aquell que tingui fixat a efectes de l’import sobre Béns Immobles.


En aquells supòsits de terrenys que en el moment de la meritació no tinguin fixat el corresponent valor a efectes de l’impost sobre Béns Immobles, s’utilitzaran per la determinació del valor les declaracions o documents presentats o dades consignades en llibres i registres comprovats administrativament.


2.- En la constitució o transmissió de drets reals de gaudi limitatius del domini, per qualsevol títol, el valor del terreny, en el moment de la meritació es calcularà:


1) Determinant la part de valor que el dret representa en el conjunt del bé immoble de que es tracti. Per això, s’aplicaran les normes de valoració establertes a efectes de l’Impost de Transmissions Patrimonials i Actes Jurídics Documentats.


2) Aplicant la proporció resultant al valor assignat al terreny en el moment del meritament, fixat a efectes de l’Impost sobre Béns Immobles.





En els següents supòsits les normes de valoració esmentades seran:


a) El valor de la constitució d’un usdefruit temporal s’entendrà proporcional al valor del bé immoble a raó del 2 per 100 per cada període d’un any, sense que pugui sobrepassar del 70 per 100.


b) El valor de la constitució d’un usdefruit vitalici s’estimarà que és igual al 70 per 100 del valor del bé immoble quan l’usufructuari tingui menys de 20 anys. L’esmentat percentatge disminuirà a raó de 1 per 100 per cada any en que augmenti l’edat del usufructuari.


c) El valor d’usdefruit constituït a favor d’una persona jurídica per un termini indefinit o superior a trenta anys serà el 100 per 100 del valor del bé immoble al considerar-se com a una transmissió de la plena propietat del terreny subjecte a condició resolutòria.


d) El valor en la transmissió d’un dret d’usdefruit ja existent serà aquell que resulti d’aplicar les normes a), b) o c) sobre el valor del bé immoble en el moment de la transmissió.


e) El valor de la transmissió del dret de nua propietat serà igual a la diferència en el valor del bé immoble i el valor de la constitució de l’usdefruit calculat segons les normes anteriors.


f) El valor dels drets d’ús i habilitació serà el que resulti d’aplicar el 75 per 100 del valor del bé immoble sobre el que es constitueixin les normes corresponents a la valoració els usdefruits temporals o vitalicis.


g) El valor en la constitució o transmissió de qualsevol altre dret real de gaudi limitatiu de domini diferent dels anomenats en els apartats a), b), c), d) i f) d’aquest apartat i del següent d’aquest article es considerarà que és:


- El capital, preu o valor pactat al constituir-lo, si fos igual o superior del que resulti de la capitalització en l’interès bàsic del Banc d’Espanya de la seva renda o pensió anual i en supòsit de ser inferior, serà aquest últim.





3.- El valor del dret a elevar una o més plantes sobre un edifici o terreny, o el de realitzar la construcció sota el seu sòl, sense suposar l’existència d’un dret real de superfície es calcularà aplicant sobre la part dels valors dels béns immobles que representi, el mòdul de proporcionalitat fixat en l’escriptura de transmissió o, si no n’hi ha, el que resulti d’establir la proporció entre la superfície o volum de les plantes per construir en volada o en el subsòl, i la superfície total o el volum edificat quan s’hagin construït.


4.- El valor del terreny en els supòsits d’expropiació forçosa serà el que aquest representi en el justipreu, sense que es tingui en consideració el valor del terreny a efectes de l’Impost sobre Béns Immobles.





Article 10.- Quota tributària.





Opció A





La quota de l’impost serà la resultant d’aplicar a la base imposable el tipus de 26%.





Article 11.- Bonificacions.





Gaudiran d’una bonificació de fins el 99 per 100 de les quotes que es meritin en les transmissions realitzades amb motiu de les operacions de fusió o escissió d’empreses a que fa referència la Llei 76/1980 de 26 de desembre, si així ho acorda l’Ajuntament en cada supòsit concret. La concessió del percentatge de bonificació de la quota serà en tot cas, atorgada per acord de l’òrgan municipal competent.


Si els béns, la transmissió dels quals, dóna lloc a la bonificació fossin alienats dintre els cinc anys següents a la data de la fusió o escissió, l’import de la bonificació haurà de ser retornat a l’Ajuntament, sense perjudici del pagament de l’impost que resulti de l’esmentada alienació.


Aquesta nova obligació recaurà en la persona o entitat que va adquirir els béns a conseqüència de l’operació de fusió o escissió, és a dir, el transmitent.





Article 12.- Meritament de l’impost.





1.- L’impost es merita:


a) Quan es transmet la propietat del terreny, ja sigui a/o títol onerós o gratuït, “inter vius” o per causa de mort, a la data de transmissió.


b) Quan es constitueixi o transmeti qualsevol dret real de gaudi limitatiu de domini, a la data en que es produeixi l’esmentada constitució o transmissió.





2.- A tal efecte es considerarà com a data de la transmissió o constitució:


a) En els actes o contractes “inter vius”, la de l’atorgament del domini públic i, quan es tracti de documents privats, la de la seva incorporació o inscripció en el Registre Públic o la del seu lliurament a un funcionari públic per raó del seu ofici.


b) En les transmissions per causa de mort, la de la defunció del causant.





3.- En els actes o contractes que existeixi alguna condició serà qualificada, d’acord amb les normes del Codi Civil.





En aquests supòsits:


a) Si la condició fos suspensiva, no es liquidarà l’impost fins que s’acompleixi.


b) Si la condició fos resolutòria s’exigirà l’impost sense perjudici de que quan la condició s’acompleixi, es procedeixi a la seva devolució.





Article 13.-  Bonificacions





D’acord amb allò previst a l’article 109.4 de la Llei 39/1988, reguladora de les Hisendes Locals, modificat per l’art. 18 punt 34 de la Llei 50/1998, de 30 de desembre, de Mesures Fiscals, Administratives i de l’Ordre Social, gaudiran d’una bonificació del 40% de les quotes que es meritin en les transmissions de terrenys i en la transmissió o constitució de drets reals de gaudi limitatius del domini, realitzades a títol lucratiu per causa de mort a favor dels descendents i adoptats, els cònjuges i els ascendents i adoptants.


En cas que s’acrediti que el terreny transmès correspon a l’habitatge habitual del causant i que els subjectes passius hi han conviscut almenys els últims dos anys anteriors a la seva defunció, la bonificació serà del 95% de la quota. No obstant això, si la propietat es transmet dins dels dos anys naturals següents, comptats des de la data de defunció del causant, es liquidarà la part de la quota de l’impost que s’hagi deixat d’ingressar com a conseqüència de la bonificació aplicada.





Article 14.- Dret de devolució.





1.- Quan es declari o reconegui judicial o administrativament, per resolució ferma, haver tingut lloc la nul·litat, rescissió o resolució de l’acte o contracte determinant de la transmissió del terreny o de la constitució o transmissió del dret real de gaudi sobre el terreny, el contribuent tindrà dret a la devolució de l’impost satisfet, sempre i quan aquest acte o contracte no li hagi produït efectes lucratius i reclami la devolució en el termini de cinc anys, complerts des que la resolució va quedar ferma. S’entén que existeix efecte lucratiu quan no es justifica que els interessats han de realitzat les recíproques devolucions a que es refereix l’article 1295 del Codi Civil. Tot i que l’acte o contracte no hagi produït efectes lucratius, si la rescissió o resolució es declarés per incompliment de les obligacions del subjecte passiu de l’impost, no hi haurà cap mena de devolució.





2.- Si el contracte queda sense efecte de comú acord de les parts contractants, no procedirà la devolució de l’impost satisfet i es considerarà com un acte nou, subjecte a tributació. Aquest comú acord s’estimarà efectiu en l’avinença en acte de conciliació i el simple desestiment a la demanda.











Article 15.- Obligacions dels subjectes passius.





1.- Els subjectes passius estaran obligats a presentar a l’Ajuntament una declaració segons el model oficial que contindrà els elements de la relació tributària imprescindibles per practicar la liquidació que procedeixi.


2.- L’esmentada declaració haurà de ser presentada en els següents terminis a comptar des de la data que es produeixi la meritació de l’impost:


a) Quan es tracti d’actes “inter vius”, el termini serà de trenta dies.


b) Quan es tracti d’actes per causa de mort, el termini serà de sis mesos prorrogables fins a un any sempre que ho sol·liciti el subjecte passiu.


3.- A l’esmentada declaració s’acompanyarà el document en que hi constin els actes o contractes que originin l’imposició.





Article 16.- Obligacions dels altres interessats.





Estaran igualment obligats a comunicar a l’Ajuntament la realització del fet imposable en els mateixos terminis que els subjectes passius:


a) En les transmissions de terrenys o en la constitució o transmissió de drets reals de gaudi limitatius del domini a títol lucratiu, sempre que es produeixin per negoci jurídic “inter vius”, serà el donant o la persona que constitueixi o transmeti el dret real.


b) En les transmissions de terreny o en la constitució o transmissió de drets reals de gaudi limitatius del domini, a títol onerós, serà l’adquirent o la persona a favor de qui es constitueixi o transmeti el dret real.





Article 17.- Règim d’autoliquidació de l’impost.





1.- Els subjectes passius hauran d’autoliquidar per si mateixos l’impost d’acord amb el model establert per l’Ajuntament.


2.- Cada declaració-liquidació contindrà les quotes resultants que hauran d’ingressar-se en la tresoreria municipal en els terminis establerts a l’article 15.


3.- L’autoliquidació efectuada pel subjecte passiu tindrà la consideració de liquidació provisional, a compte, sotmesa a la corresponent comprovació de que s’ha efectuat mitjançant l’aplicació correcta de les normes reguladores de l’impost. Aquesta liquidació esdevindrà definitiva d’acord amb el que està establert legalment.





Article 18.- Obligacions dels notaris.





Els notaris estaran obligats a trametre a l’Ajuntament durant la primera quinzena de cada trimestre, la relació o un índex comprensiu de tots els documents autoritzats per ells durant el trimestre anterior, en el que es continguin els fets, actes o negocis jurídics que posin de manifest la realització del fet imposable de l’impost, exceptuant els actes d’última voluntat.





Així mateix, estaran obligats a trametre, en el mateix termini, la relació dels documents privats comprensius dels esmentats fets, actes o negocis jurídics que els hi siguin presentats per a coneixement o legitimació de firmes, el que disposa aquest article s’entén sense perjudici del deure general de col·laboració establert en la Llei General Tributària.





Article 19.- Deure general de col·laboració.





Les administracions tributàries de l’Estat, de la Generalitat i d’altres ens Locals, tenen el deure de col·laborar en la gestió, inspecció i recaptació d’aquest impost, d’acord amb el que estableix l’article 8 de la Llei 39/1988 de 29 de desembre. A tal efecte l’Administració Tributària competent per a la liquidació dels Impostos de Transmissions Patrimonials i Actes Jurídics Documentats, Successions i Donacions, facilitaran periòdicament l’informació necessària de tots els actes que posin de manifest la realització del fet impossable en el terme municipal.





Article 20.- Inspecció i recaptació.





La inspecció i la recaptació de l’impost es realitzarà d’acord amb el que preveu la Llei General Tributària i en les altres Lleis reguladores, així com en les disposicions dictades pel seu desenvolupament i en l’Ordenança General de Gestió, Inspecció i Recaptació.





Article 21.- Infraccions i sancions.





Tot el que faci referència a la qualificació de les infraccions tributàries així com a la determinació de les sancions que els hi corresponguin en cada supòsit, s’aplicarà el règim regulat en la Llei General Tributària i en les disposicions que la complementen i la desenvolupen.





Disposició transitòria





Fins el moment en que es fixin els valors cadastrals d’acord amb els criteris i procediments previstos en la Llei 39/1988 de 28 de desembre, Reguladora de les Hisendes Locals, el valor dels terrenys a efectes d’aquest impost, serà aquell que tinguin assignat a 31 de desembre de 1989.





Disposició final.





Aquesta ordenança fiscal entra en vigor el dia de la seva publicació en el Butlletí Oficial de la Província i començarà a aplicar-se a partir del dia 1 de gener de 2001 i seguirà vigent fins a la seva modificació o derogació expressa.





